Hierdie artikel handel oor die etniese groep in Oos-Asië. Vir die taal, sien Japannees, en vir die taalfamilie, sien Japannese tale.
ca. 130 miljoen
Japan 127 miljoen
Brasilië 1 600 000
Verenigde State 1 304 286
Filippyne 200 000
Volksrepubliek China 140 134
Kanada 109 740
Peru 100 000
Australië 71 013
Verenigde Koninkryk 63 017
Thailand 45 805
Duitsland 36 960
Argentinië 34 711
Frankryk 30 947
Suid-Korea 28 320
Meksiko 28 100
Singapoer 23 000
Hongkong 21 297
Republiek van China 20 373
Gefedereerde State van Mikronesië 20 000
Bolivië 14 000
Nieu-Seeland 13 447
Italië 12 156
Indonesië 11 263
Viëtnam 9 468
Ecuador 5 000-10 000
Maleisië 9 142
Switserland 8 499
Bangladesj 8 114
Nieu-Kaledonië 8 000
Spanje 7 046
Paraguay 7 000
Nederland 6 616
België 6 519
Marshalleilande 6 000 
Indië 5 554
Palau 5 000
Uruguay 3 456
Suid-Afrika 1 238
hoofsaaklik Japannees, daarbenewens Portugees en Engels
Oorwegend Mahayana-Boeddhisme, Sjintoïsme en ongebonde
Minderheid van Japanese nuwe godsdienste, ander godsdienste
Yamato, Ainoe en Ryukyu
Die Japanners (Japannees: 日本人 Nihonjin) is 'n inheemse etniese groep in Japan. Japannese maak sowat 98,5% van die totale bevolking van dié land uit.
'n Japannese paartjie geklee in hul tradisionele kimono
Wêreldwyd is sowat 130 miljoen mense van Japannese afkoms; daarvan leef omtrent 127 miljoen in Japan. Mense van Japannese afkoms wat in ander lande woon word nikkeijin (日系人) genoem. Die term etniese Japannese kan in sommige kontekste ook gebruik word om na verwante etniese groepe soos die Yamato, Ainoe en Ryukyu te verwys.
Die by vere grootste Japannese diaspora het in die Amerikas gevestig, veral in Brasilië en die Verenigde State, bykans 3 miljoen mense. Die Japanners in Brasilië is sterk geassimileer en praat veral Portugees, net 'n minderheid gebruik nog Japannees. Terwyl Japanners veral tussen die Eerste en die Tweede Wêreldoorlog in Brasilië gevestig het, het die Verenigde State die meeste Japanners ná die einde van die Pasifiese Oorlog gelok.
In Suid-Afrika woon 1 238 Japanners, veral in Johannesburg en ander groot stede. Hulle praat veral Engels, Japannees en Afrikaans. Die meeste Japanners het hul tydens apartheid in Suid-Afrika gevestig, waartydens Japan Suid-Afrika se grootste handelsvennoot was.
1 Japanse huise
2 Japanse kos
3 Japanse skrif
Japanse huise[wysig | wysig bron]
Kinku-ji, Kioto, oorspronklik gebou in 1397 (Muromachi-tydperk)
Die buitemure word gewoonlik van hout gemaak, en die dak van riet of van teëls. Maar die binnemure, wat eintlik skuifpanele is, word inderdaad van dik papier gemaak. Deur slegs 'n paar panele opsy te skuif kan mens twee kamers sonder moeite in een verander.
In die somer is hierdie soort huis baie aangenaam, maar dit is taamlik koud in die winter, veral as dit slegs op die tradisionele wyse verwarm word met 'n hibachi of groot erdewerkpot gevul met as, waarop 'n paar stukkies houtskool lê en gloei. Iets waaraan 'n Westerling moeilik gewoond raak in 'n tradisionele Japanse huis, is dat 'n mens omtrent alles kan hoor wat op enige plek in die huis gesê of gedoen word. Nog 'n ongewone ding is dat daar in 'n Japanse huis geen stoele of beddens is nie.
Almal sit op die vloer op harde, plat kussings, en snags slaap hulle op 'n futon of oortreksel van lakense stof wat opgestop en deurgestik is. Die word bedags almal opgevou en in 'n groot kas gebêre. Omdat almal op die vloer sit, is die tafels baie laag. Niemand dra ooit skoene in 'n Japanse huis nie; mens laat hulle in ’n soort ingangsportaal voor jy die huis self binnekom.
Dit is omdat al die vloere in die kamers bedek is met strooimatte, tatami genoem, wat baie maklik skeur of vuilsmeer. Hierdie tradisionele huise moet vandag oral wyk vir moderne Westerse woonstelgeboue en huise. Tog word sommige van die tradisionele dinge, soos "tatami" matte en skuifpanele, ook nog in hierdie nuwe huise aangetref.
Japanse kos[wysig | wysig bron]
'n Tipiese Japanse ontbyt, bedien by 'n ryokan (Japanse herberg), bedien met geroosterde makriel, Kansai-styl dashimaki-eier, tofu in kaminabe (papierpot)
Baie van die tradisionele Japanse disse sal vir 'n Westerling 'n bietjie grillerig klink. Die Japanners hou byvoorbeeld daarvan om sommige soorte vis, soos tuna en brasem, rou te eet. Dit word in dun skyfies gesny en met sojaboonsous gegeur, en word sasjimi genoem. Ander gewilde snoeperye is soet koekies van boontjiemeel, en 'n soort swart seewier wat sterk na vis smaak.
Rys is nog steeds die stapelvoedsel van Japan, en oor die algemeen eet die mense ook baie vis. Die tradisionele disse word nog altyd met stokkies geëet. Vandag is daar natuurlik ook oral Westerse restaurante. Die Japanners drink graag tee, en het selfs 'n teedrinkseremonie wat in 'n spesiale teevertrek of chaseki gehou word. Hierdie gebruik weerspieël die gees van ou Japan.
Japanse skrif[wysig | wysig bron]
Oefeninge in kalligrafie, geskryf in Kanji en Kana
Die Japanese skryfsisteem is baie moeilik, wat dit bestaan nie uit letters wat klanke verteenwoordig nie, maar uit tekenkies wat karakters genoem word. Elk van hierdie karakters stel 'n aparte idee of ding voor, soos bv. perd, man, boom, of maan. Om te kan lees, moet 'n mens dus letterlik duisende van hierdie karakters ken.
Die torii-hek by die Itsukushima-heiligdom op die eiland Itsukushima (algemeen bekend as Miyajima) in die Hiroshima-prefektuur
Godsdiensvryheid vir almal word gewaarborg deur die grondwet, en die drie vernaamste godsdienste van Japan – Boeddhisme, Sjintoïsme en Christendom – word sy aan sy aangetref. Boeddhisme het in die middel van die 6de eeu van Indië oor China en Korea na Japan gekom. Dit het 'n belangrike rol gespeel in die geskiedenis van Japan, beide as godsdiens en as aanmoedigende faktor vir die ontwikkeling van die skone kunste en die wetenskappe.
Sjintoïsme bestaan reeds vanaf die vroegste tye in Japan. Dit is nie 'n godsdiens in die gewone sin van die woord nie, maar eerder 'n kultus gegrond op die idee dat die goddelike in alle aspekte van die natuur gevind kan word. Sjintoïsme is so 'n integrale deel van die Japanse leefwyse en tradisies dat baie Boeddhiste ook Sjinto-gebruike volg.
Die Christelike geloof is in die middel van die 16de eeu deur sendelinge na Japan gebring. Eers is dit deur die owerhede verbied, maar toe Japan in die middel van die 19de eeu sy deure vir die res van die wêreld oopgemaak het, is dit erken. Daar is ietwat meer Protestante as Rooms-Katolieke in Japan.
↑ (ja) http://www.mofa.go.jp/mofaj/area/brazil/data.html
↑ (pt) http://www.japao100.com.br/arquivo/nipo-brasileiros-estao-mais-presentes/
↑ (en) http://factfinder2.census.gov/faces/tableservices/jsf/pages/productview.xhtml?pid=DEC_10_SF1_QTP8&prodType=table American FactFinder – Results
↑ "Japanese Filipinos". Ethnic Groups of the Philippines (in Engels). Geargiveer vanaf die oorspronklike op 25 Oktober 2019.
↑ (en) (30 Mei 2006) “Japanese diasporas: Unsung pasts, conflicting presents, and uncertain futures”.
↑ 6,0 6,1 "海外在留邦人数調査統計" [Annual Report of Statistics on Japanese Nationals Overseas] (PDF). Ministry of Foreign Affairs of Japan (in Japannees). 1 Oktober 2010. Geargiveer (PDF) vanaf die oorspronklike op 13 Mei 2020.
↑ (en) 2011 National Household Survey: Data tables | Ethnic Origin (264), Single and Multiple Ethnic Origin Responses (3), Generation Status (4), Age Groups (10) and Sex (3) for the …
↑ (en) MOFA: Japan-Peru Relations
↑ 9,00 9,01 9,02 9,03 9,04 9,05 9,06 9,07 9,08 9,09 9,10 9,11 9,12 9,13 (ja) http://www.mofa.go.jp/mofaj/toko/tokei/hojin/10/pdfs/1.pdf
↑ (ja) 外務省: 英国（グレートブリテン及び北アイルランド連合王国）基礎データ
↑ "Japan-Mexico Relations" (in Engels). Ministry of Foreign Affairs of Japan. Geargiveer vanaf die oorspronklike op 13 Mei 2020. Besoek op 12 Mei 2015.
↑ (en) MOFA: Japan-Singapore Relations
↑ (en) http://www.mra.fm/pdfs/nr_los_FromFSMAmbassador.pdf
↑ (ja) ボリビア日系協会連合会（FENABOJA）
↑ (en) "Bangladesh Japanese Population".
↑ (en) Tourism New Caledonia | Prepare your trip in New Caledonia
↑ (en) Pacific Islands President, Bainbridge Lawmakers Find Common Ground » Kitsap Sun
↑ (ja) 外務省: インド
↑ (en) MOFA: Japan-United Arab Emirates Relations
↑ (en) Ministry of Foreign affairs of Japan
↑ "World Factbook: Japan" (in Engels). Central Intelligence Agency. Geargiveer vanaf die oorspronklike op 17 Mei 2020. Besoek op 15 Januarie 2011.
↑ (en) Asia Society – Shinto
↑ (en) "Japanese ethnicity". Encyclopædia Britannica.
↑ (en) "Japan. B. Ethnic Groups". Encarta.
↑ (ja) "人類学的にはモンゴロイドの一。皮膚は黄色、虹彩は黒褐色、毛髪は黒色で直毛。言語は日本語。" ( "日本人". Kōjien. Iwanami. )
↑ (ja) "人類学上は，旧石器時代あるいは縄文時代以来，現在の北海道〜沖縄諸島（南西諸島）に住んだ集団を祖先にもつ人々。" ( "日本人". マイペディア. 平凡社. )
↑ (ja) "日本民族という意味で、文化を基準に人間を分類したときのグループである。また、文化のなかで言語はとくに重要なので、日本民族は日本語を母語としてもちいる人々とほぼ考えてよい。" ( "日本人". エンカルタ. Microsoft. )
↑ (en) CIA World Factbook Besoek op 11 Junie 2012.
↑ (en) Time, South Africa: Honorary Whites, 19 Januarie 1962
Kennis, 1980, ISBN 0-7981-0824-X, volume 1, bl. 84, 85
Wikimedia Commons het meer media in die kategorie Japanners.
The LNB id 116059 is not valid.
Ontsluit van "https://af.wikipedia.org/w/index.php?title=Japanners&oldid=2208765"
Etniese groepe in Japan
Die bladsy is laas op 17 Junie 2020 om 18:20 bygewerk.